Babelscape/SREDFM huggingface dataset:
Σοφία Μαγδαληνή της Δανίας

Η Σοφία Μαγδαληνή της Δανίας ("Sophia Magdalena af Danmark", 3 Ιουλίου 1746 - 21 Αυγούστου 1813) ήταν η κόρη του βασιλιά Φρειδερίκου Ε΄ της Δανίας, η σύζυγος του βασιλιά Γουσταύου Γ΄ και η μητέρα του βασιλιά Γουσταύου Δ΄ Αδόλφου της Σουηδίας.
Hrvatska elektroprivreda

Η Hrvatska elektroprivreda (Όμιλος HEP) είναι μια εθνική εταιρεία ηλεκτρικής ενέργειας στην Κροατία που ασχολείται με την παραγωγή, μεταφορά και διανομή ηλεκτρικής ενέργειας για περισσότερο από έναν αιώνα, καθώς και με την παροχή θερμότητας και τη διανομή αερίου τις τελευταίες δεκαετίες. Ο όμιλος HEP διοργανώνεται με τη μορφή εταιρείας συμμετοχών με αριθμό θυγατρικών εταιρειών.
Μπερντ Λένο

Ο Μπερντ Λένο ("Bernd Leno", 4 Μαρτίου 1992) είναι Γερμανός ποδοσφαιριστής που αγωνίζεται ως τερματοφύλακας στην Άρσεναλ και στην Εθνική Γερμανίας.
Νορντ Στριμ

Ο Νορντ Στριμ (ρωσικά: "Северный поток") είναι ένας υπεράκτιος αγωγός φυσικού αερίου από το Βίμποργκ της Ρωσικής Ομοσπονδίας προς το Γκράιφσβαλντ της Γερμανίας και ανήκει και λειτουργεί από την εταιρεία Nord Stream AG. Το έργο περιλαμβάνει δύο παράλληλες γραμμές. Η πρώτη γραμμή είχε ολοκληρωθεί το Μάιο του 2011 και εγκαινιάστηκε στις 8 Νοεμβρίου 2011. Η δεύτερη γραμμή ολοκληρώθηκε το 2011-2012 και εγκαινιάστηκε στις 8 Οκτωβρίου 2012. Έχοντας 1.222 χιλιόμετρα μήκος, είναι ο μακρύτερος υποθαλάσσιος αγωγός στον κόσμο, ξεπερνώντας τον αγωγό Λάντζελντ κατά 54 χιλιόμετρα. Έχει ετήσια δυναμικότητα 55 δισεκατομμύρια κυβικά μέτρα, αλλά η ικανότητά του σχεδιάζεται να διπλασιαστεί σε 110 δισεκατομμύρια κυβικά μέτρα μέχρι το 2019, με την τοποθέτηση δύο επιπλέον γραμμών. Ωστόσο, λόγω των κυρώσεων της Ευρωπαϊκής Ένωσης προς την Gazprom, χρησιμοποιούνται στην πραγματικότητα μόνο 22,5 δισεκατομμύρια κυβικά μέτρα της χωρητικότητάς του. Ο Νορντ Στριμ περιστασιακά έχει ευρύτερο νόημα, συμπεριλαμβανομένου του χερσαίου αγωγού τροφοδοσίας στη Ρωσική Ομοσπονδία, και περαιτέρω συνδέσεις στη Δυτική Ευρώπη.
Ισαβέλλα της Πορτογαλίας

Η Ισαβέλλα της Πορτογαλίας ("Isabel de Portugal", 24 Οκτωβρίου 1503 - 1 Μαΐου 1539) από τον Οίκο των Αβίς ήταν η σύζυγος του αυτοκράτορα Καρόλου Ε΄ της Αγίας Ρωμαϊκής Αυτοκρατορίας.
Θευδοάλδος

Ο Θευδοάλδος (γαλλ.: "Theudoald", 708 - 741) από τον Οίκο των Αρνουλφιδών ήταν Μαγιορδόμος των ανακτόρων της Αυστρασίας (714-715).
Αρκτική Γέφυρα

μικρογραφία|Η διαδρομή της Αρκτικής Γέφυρας (μπλε γραμμή στο χάρτη) ελπίζεται ότι θα συνδέσει τη Βόρεια Αμερική με τις αγορές στην Ευρώπη και την Ασία χρησιμοποιώντας διαδρομές ελεύθερες από πάγο σε όλο τον Αρκτικό Ωκεανό
Η Αρκτική Γέφυρα ή Γέφυρα της Αρκτικής Θάλασσας είναι εποχική θαλάσσια διαδρομή μήκους 6.700 χιλιομέτρων που συνδέει τη Ρωσία με τον Καναδά και συγκεκριμένα το ρωσικό λιμάνι Μούρμανσκ με το λιμάνι του Τσώρτσιλ της Μανιτόμπα στο Κόλπο Χάντσον. Το Τσώρτσιλ είναι ο μόνος κύριος λιμένας στη βόρεια ακτή του Καναδά και δεν έχει οδικές συνδέσεις με τον υπόλοιπο Καναδά. Είναι το βόρειο άκρο του σιδηροδρόμου του Κόλπου του Χάντσον και είναι χρήσιμη σύνδεση για την εξαγωγή σιτηρών από τα καναδικά λιβάδια στις ευρωπαϊκές αγορές. Το λιμάνι του Μούρμανσκ στον ελεύθερο από πάγο κόλπο Κόλα συνδέεται σιδηροδρομικά με την Αγία Πετρούπολη και την υπόλοιπη Ευρώπη. Το Μουρμάνσκ συνδέεται επίσης με την υπόλοιπη Ρωσία με τον αυτοκινητόδρομο M18 Κόλα.

Η Ρωσία έχει δείξει έντονο ενδιαφέρον για την ανάπτυξη της διαδρομής της Αρκτικής Γέφυρας. Εάν αναπτυχθεί (μαζί με το βορειοδυτικό πέρασμα) θα μπορούσε να χρησιμεύσει ως σημαντική εμπορική διαδρομή μεταξύ της Ευρώπης και της Βόρειας Αμερικής. Σύμφωνα με τον εκπρόσωπο τύπου της Ρωσικής Ομοσπονδίας στην Οτάβα, τον Σεργκέι Χουντουιάκοφ, το άνοιγμα της εμπορικής διαδρομής έχει καταστεί δυνατό από την υποχώρηση του Αρκτικού πάγου. Επί του παρόντος, η διαδρομή είναι εύκολη στη πλοήγηση περίπου τέσσερις μήνες του έτους.

Η ιδέα μιας "Αρκτική Γέφυρας", με ένα κόμβο στο Τσώρτσιλ, προτάθηκε από τους Καναδούς στις αρχές της δεκαετίας του 1990. Το 1997 το λιμάνι του Τσώρτσιλ πωλήθηκε στην OmniTRAX με έδρα το Ντένβερ, η οποία είναι ένας μεγάλος φορέας σιδηροδρόμων. Το 2004, η OmniTRAX ξεκίνησε συνομιλίες με την Ναυτιλιακή Εταιρεία του Μουρμάνσκ για την προώθηση της ιδέας της Αρκτικής Γέφυρας. Ενώ το Καναδικό Συμβούλιο Σίτου κατόρθωσε να διατηρήσει το Τσώρτσιλ ένα βιώσιμο λιμάνι, εξάγοντας σχεδόν 400.000 τόνους σίτου κάθε χρόνο, η OmniTRAX αντιμετώπισε δυσκολίες στην αποβίβαση των εισαγωγών στο Τσώρτσιλ. Στις 17 Οκτωβρίου 2007, η πρώτη αποστολή λιπάσματος από το Μουρμάνσκ έφθασε στο λιμάνι του Τσώρτσιλ. Δύο ξεχωριστές εισαγωγές ρωσικού λιπάσματος ύψους 9000 τόνων πραγματοποιήθηκαν το 2008 και αγοράστηκαν από τον Συνεταιρισμό Αγροτών της Βόρειας Αμερικής του Σασκατούν από το Καλίνινγκραντ.

Το λιμάνι του Τσώρτσιλ εξήγαγε 710.000 τόνους σιτηρών το 1977, 621.000 τόνους το 2007 και 529.000 τόνους το 2009.

Το Συμβούλιο πωλήθηκε στην σαουδαραβική εταιρεία G3 Global Grain Group το 2015 και το λιμάνι του Τσώρτσιλ υπέφερε, καθώς οι αποστολές σιτηρών σταμάτησαν σταδιακά. Στη συνέχεια, η Omnitrax έκλεισε τη σιδηροδρομική γραμμή και το λιμάνι, αναφέροντας την κερδοφορία των επιχειρήσεων. Έπειτα, άρχισαν οι αρχικές συνομιλίες για να πουληθεί το λιμάνι και η σιδηροδρομική γραμμή σε μια τοπική κοινοπραξία των τοπικών κοινοτήτων των Πρώτων Εθνών της Μανιτόμπα, την Σιδηροδρομική Κοινοπραξία Μισνίπι.
Ποππαία Σαβίνα

Η Ποππαία Σαβίνα ("Poppaea Sabina", 30 - 65) ήταν η σύζυγος του Νέρωνα, αυτοκράτορα της Ρώμης. 

Η Ποππαία Σαβίνα γεννήθηκε το 30 μ.Χ. στην Πομπηία και ήταν κόρη του Τίτου Ολλίου και της Ποππαίας Σαβίνας της Μεγάλης. Οι ιστορικοί της αρχαιότητας την περιγράφουν ως μια όμορφη γυναίκα που χρησιμοποιήσε δολοπλοκίες για να γίνει αυτοκράτειρα.

Η Ποππαία ήταν παντρεμένη πρώτα με τον Ρούφριο Κρισπίνο, από τον οποίο είχε ένα γιο με το ίδιο όνομα. Αργότερα παντρεύτηκε τον Όθωνα, ο οποίος περίεργος την χρησιμοποίησε για να επηρεάσει τον αυτοκράτορα Νέρωνα, καθώς ο σύζυγός της όχι μόνο συνήγαγε ότι ήταν η ερωμένη του αυτοκράτορα, αλλά ήταν εκείνος που διέλυσε το γάμος τους.

Ο Νέρων ερωτεύτηκε την Ποππαία όταν τη γνώρισε κατά τη διάρκεια δείπνου στο σπίτι του φίλου του Όθωνα και αποφάσισε ότι η Ποππαία θα γινόταν ερωμένη του, κάτι στο οποίο οι τρεις συμφώνησαν για προσωπικά συμφέροντα. Η Ποππαία κέρδιζε όλο και μεγαλύτερη επιρροή στον αυτοκράτορα, σε τέτοιο βαθμό που τον έπεισε να διατάξει τη δολοφονία της Αγριπίνας, της μητέρας του Νέρωνα.

Ο λόγος δεν ήταν άλλος παρά ο ανταγωνισμός μεταξύ των δύο γυναικών για τον έλεγχο που ασκούσαν πάνω στον αυτοκράτορα. Περίπου το 59 μ.Χ. η Ποππαία τα κατάφερε όταν ο Νέρωνας κατηγόρησε τη μητέρα του για προδοσία και διέταξε να δολοφονηθεί. Αλλά η Ποππαία είχε ακόμα μια αντίπαλο: τη σύζυγο του Νέρωνα. Ως εκ τούτου, πρότεινε στον αυτοκράτορα να χωρίσει από την Κλαυδία Οκταβία, η εξορία και να διατάξει την εκτέλεση της. Κάτι που κατάφερε και πάλι.

Η Ποππαία Χάρισε στον Νέρωνα μια κόρη την Κλαυδία Αυγούστα το 63 μ.Χ., η οποία πέθανε τέσσερις μήνες μετά τη γέννησή της. Κατά τη γέννηση της Κλαυδίας, ο Νέρωνας τίμησε τη μητέρα και το παιδί με τον τίτλο της Αυγούστας.

Πέθανε το 65 μ.Χ. σε ηλικία 35 ετών, μετά από την κλωτσιά που δέχτηκε στην κοιλιά από τον μέθυσο Νέρωνα, ενώ ήταν έγκυος έχασε το παιδί και πέθανε. Ο αυτοκράτορας, μετανοημένος, προσέφερε μια νεκρική πομπή και διέταξε αρκετές αργίες προς τιμήν της.
Ούγος Καμπανίας

Ο Ούγος Καμπανίας (Γαλλική γλώσσα: "Hugues", πέθανε στις 9 Απριλίου 730) ήταν χριστιανός αρχιεπίσκοπος της Ρουέν, Επίσκοπος του Παρισιού και του Μπαγιέ και υπεύθυνος διαφόρων αβαείων, η Εκκλησία τον ανακήρυξε άγιο. Άνηκε στον Οίκο των Αρνουλφιδών.
Λόβινατς

Το Λόβινατς είναι δήμος της κομητείας Λίκα Σένι, στην Κροατία. Το χωριό βρίσκεται σε ημιορεινό υψόμετρο, στα 576 μέτρα. Αποτελεί έδρα ενός δήμου που αποτελείται από 10 χωριά.
Μπάρμπαρα Γουντ

Η Μπάρμπαρα Γουντ (γενν. Λάνκασαϊρ, 30 Ιανουαρίου 1947) είναι Αμερικανίδα συγγραφέας ιστορικο-ρομαντικών μυθιστορημάτων. Έχει χρησιμοποιήσει το ψευδώνυμο Κάθριν Χάρβεϊ.
Κίζι Πογκόστ

Το Κίζι Πογκόστ (ρωσικά: "Кижский Погост") είναι ένας ιστορικός χώρος που χρονολογείται από τον 17ο αιώνα στο νησί Κίζι. Το νησί βρίσκεται στη λίμνη Ονέγκα της Δημοκρατίας της Καρελίας στη Ρωσία. Το Πογκόστ είναι η περιοχή μέσα σε έναν φράκτη που περιλαμβάνει δύο μεγάλες ξύλινες εκκλησίες (η μία εκκλησία της Μεταμορφώσεως με 22 τρούλους και η άλλη εκκλησία της Παναγίας με 9 τρούλους) και ένα καμπαναριό. Το Πογκόστ είναι γνωστό για την ομορφιά και τη μακροβιότητά του, παρά το γεγονός ότι είναι χτισμένο αποκλειστικά από ξύλο. Το 1990 περιλήφθηκε στον κατάλογο της ΟΥΝΕΣΚΟ για τις τοποθεσίες παγκόσμιας πολιτιστικές κληρονομιάς και το 1993 καταχωρήθηκε ως τόπος Ρωσικής Πολιτιστικής Κληρονομιάς.
Γουόλτερ Στιούαρτ, λόρδος του Φάιφ

Ο Γουόλτερ Στιούαρτ, λόρδος του Φάιφ (περί το 1338 - 1362) ήταν δεύτερος γιος του Ροβέρτου Β΄ της Σκωτίας και της Ελισάβετ Μουρ. Παντρεύτηκε την περίοδο ανάμεσα στις 21 Ιουλίου 1360 και 20 Ιουλίου 1361 την Ισαβέλλα, κόμισσα του Φάιφ, με τον γάμο πήρε τον τίτλο του "λόρδου του Φάιφ".
Ιερός Ναός Αγίου Τρύφωνα Καματερού

Ο Ιερός Ναός Αγίου Τρύφωνα Καματερού είναι ελληνική ορθόδοξη εκκλησία και ανήκει στην Μητρόπολη Ιλίου, Αχαρνών και Πετρουπόλεως. Χρονολογείται στις αρχές του 20ου αιώνα και βρίσκεται στην περιοχή του Καματερού. Η εκκλησία είναι βασιλικού ρυθμού, μονόκλιτη και καπαροσκέπαστη. Η κατασκευή του ναού άρχισε στα τέλη του 19ου αιώνα και ολοκληρώθηκε στα αρχές του 20ου αιώνα.
Δομιτία Λογγίνα

Η Δομιτία Λογγίνα ("Domitia Longina", 50-55 - 126-130) ήταν η σύζυγος του Δομιτιανού, Αυτοκράτορα της Ρώμης.

Ήταν κόρη του Γναίου Δομίτιου Κόρβουλο και της Κασσίας Λογγίνας, κόρης του Γάιου Κάσσιου Λογγίνου υπάτου το 30. Η Δομιτία χώρισε τον πρώτο της σύζυγο, τον συγκλητικό Λεύκιο Αίλιο Πλαύτιο Λάμια Αιλιανό το 71 για να παντρευτεί τον Δομιτιανό. Ο Αυτοκράτορας την εξόρισε, όταν έμαθε, ότι είχε σχέσεις με έναν θεατρικό συγγραφέα, που ονομαζόταν Πάρις.

Στις 18 Σεπτεμβρίου 96 μ.Χ. ο Δομιτιανός δολοφονήθηκε από συνωμοσία του παλατιού, που διοργάνωσαν αυλικοί. Η Δομιτία απεβίωσε ειρηνικά μεταξύ 126 με 130 μ.Χ..
Αθηνά Πετρίδη

Η Αθηνά Πετρίδη, γεννημένη στις 5 Ιανουαρίου 1971, είναι πρώην διεθνής Ελληνίδα πρωταθλήτρια της καλαθοσφαίρισης και αγωνίζονταν στην θέση φόργουορντ. Ήταν ίσως μαζί με την Άννυ Κωνσταντινίδη του Σπόρτιγκ το καλύτερο δίδυμο εκείνης της εποχής.Αρκετοί την χαρακτήριζαν τότε ως τον θηλυκό Φάνη Χριστοδούλου. 

Έπαιξε καλαθοσφαίριση για την Αγία Παρασκευή, έπειτα το 1991 για τον Σπόρτιγκ ενώ μετά το τέλος της καριέρας της είχε προσφορές από συλλόγους να επανέλθει στην ενεργό δράση. Το 1991 την είχε διεκδικήσει εκτός του Σπόρτιγκ και ο Παναθηναϊκός που έδινε τότε 18 εκατομμύρια δρχ και 4 παίκτες σαν αντάλλαγμα !!!.
Ήταν πρώτη σκόρερ στα πρωταθλήματα Α΄ Εθνικής το 1990 με 510 πόντους, και το 1991 με 489 πόντους.

Με τις εθνικές ομάδες έχει 3 συμμετοχές και 33 πόντους με την κορασίδων, 14 συμμετοχές και 185 πόντους με την νεανίδων και 66 συμμετοχές και 780 πόντους με την εθνική γυναικών. Με την εθνική γυναικών μάλιστα έχει κατακτήσει το χάλκινο μετάλλιο στους Μεσογειακούς του 1991. Βρίσκεται στην 4η θέση των σκόρερ όλων των εποχών, μετά τις Άννυ Κωνσταντινίδη, Μάλτση και Παπαηλία με μ.ο. 11,8 πόντους σε 66 συμμετοχές με το εθνόσημο...
Βασίλειο του Σιουνίκ

Το Βασίλειο του Σιουνίκ (Αρμενικά: Սյունիքի թագավորություն), επίσης γνωστό ως Βασίλειο του Μπαγκ ("Μπαγ'κ") και μερικές φορές ως Βασίλειο του Καπάν, ήταν ένα μεσαιωνικό εξαρτώμενο Αρμενικό βασίλειο στην περιοχή του Σιουνίκ, του Αρτσάχ (σημερινό Ναγκόρνο-Καραμπάχ) και του Γκεγαρκουνίκ. Κυριαρχούμενο από τη δυναστεία των Σισακιδών, η πόλη Καπάν ήταν η πρωτεύουσα του βασιλείου.
Σλαβολιούμπ Έντουαρντ Πενκάλα

Ο Σλαβολιούμπ Έντουαρντ Πενκάλα (κροατικά: Slavoljub Eduard Penkala, γεννηθείς στις 20 Απριλίου 1871 - 5 Φεβρουαρίου 1922) ήταν Κροάτης μηχανικός και εφευρέτης ολλανδικής, πολωνικής και εβραϊκής καταγωγής.

Ο Έντουαρντ Πενκάλα γεννήθηκε στο Λίπτοβσκι Μικουλάς (στη σημερινή Σλοβακία), και ήταν παιδί του Φράντισεκ Πεκάλα, ο οποίος ήταν πολωνικής καταγωγής, και η Μαρία Πεκάλα (το γένος Χάνελ), η οποία ήταν ολλανδικής καταγωγής. Παρακολούθησε το Πανεπιστήμιο της Βιέννης και το Τεχνικό Πανεπιστήμιο της Δρέσδης, αποφοίτησε από το τελευταίο το 1898 και συνέχισε για να κερδίσει διδακτορικό δίπλωμα στην οργανική χημεία. Στη συνέχεια μετακόμισε με τη γυναίκα και την οικογένειά του στο Ζάγκρεμπ (το οποίο ήταν τότε στο Βασίλειο της Κροατίας-Σλαβονίας, και αποτελούσε επίσης μέρος της Αυστροουγγαρίας), και για να σηματοδοτήσει την πίστη του στη νέα πατρίδα του, πρόσθεσε το κροατικό όνομα Σλαβολιούμπ (το ισοδύναμο του σλαβόφιλου), γίνοντας ένας πολιτογραφημένος Κροάτης.

Έγινε γνωστός για την περαιτέρω ανάπτυξη του μηχανικού μολυβιού (1906) - στη συνέχεια ονομάστηκε "αυτόματο μολύβι" - και το πρώτο στυλό στερεάς μελάνης(1907). Συνεργαζόμενος με έναν επιχειρηματία με το όνομα Έντμουντ Μόστερ, ξεκίνησε την επιχείρηση Πενκάλα-Μόστερ και δημιούργησε ένα εργοστάσιο στυλό και μολυβιών που ήταν ένα από τα μεγαλύτερα στον κόσμο την εποχή εκείνη. Αυτή η εταιρεία, που σήμερα ονομάζεται TOZ Penkala, εξακολουθεί να υπάρχει σήμερα.

Κατασκεύασε επίσης το πρώτο κροατικό αεροσκάφος που πέταξε στη χώρα, το Μονοπλάνο Πενκάλα του 1910, που πετούσε ο Ντράγκουτιν Νόβακ, ο οποίος ήταν επίσης ο πρώτος κροάτης πιλότος. Κατασκεύασε και εφύηρε πολλά άλλα προϊόντα και συσκευές και διέθετε συνολικά 80 διπλώματα ευρεσιτεχνίας.

Μεταξύ των κατοχυρωμένων με δίπλωμα ευρεσιτεχνίας εφευρέσεων του ήταν:

* ένα μπουκάλι ζεστού νερού - την πρώτη του κατοχυρωμένη με δίπλωμα ευρεσιτεχνίας εφεύρεση, το "Termofor"
* ένα είδος μπλε απορρυπαντικού

Επίσης ίδρυσε μια άλλη εταιρεία, η οποία παρήγαγε διάφορες χημικά προϊόντα, όπως απορρυπαντικά, κεριά σφράγισης και το "Ράντιουμ Βινόβιτσα", ένα προϊόν που μοιάζει με ιατρικό δίπλωμα ευρεσιτεχνίας και καταχωρήθηκε ότι θεράπευε τον ρευματισμό.

Ο Πενκάλα πέθανε στο Ζάγκρεμπ στην ηλικία των 50 ετών, αφότου κόλλησε πνευμονία σε επαγγελματικό ταξίδι. Θάφτηκε στο νεκροταφείο του Μιρογκόι.
Αμποβιάν

Το Αμποβιάν (αρμενικά: Աբովյան) είναι αστική και δημοτική κοινότητα στην Αρμενία στην επαρχία Κατάικ. Βρίσκεται 16 χιλιόμετρα βορειοανατολικά από το Ερεβάν και 32 χιλιόμετρα νοτιοανατολικά από το επαρχιακό κέντρο Ραζντάν. Κατά την απογραφή του 2011, ο πληθυσμός της πόλης ήταν 43.495, από 59.000 που είχε αναφερθεί στην απογραφή του 1989. Επί του παρόντος, η πόλη έχει πληθυσμό περίπου 35.400 κατοίκων, σύμφωνα με την επίσημη εκτίμηση του 2016.

Με αυτοκινητόδρομο και σιδηρόδρομο που διασχίζει την πόλη που συνδέει το Ερεβάν με τις περιοχές των βορειοανατολικών περιοχών, το Αμποβιάν θεωρείται αποκεντρωμένη πόλη της αρμενικής πρωτεύουσας. Επομένως, το Αμποβιάν είναι γενικά γνωστό ως η "βόρεια πύλη του Ερεβάν".

Το Αμποβιάν καλύπτει έκταση περίπου 11 τετραγωνικών χιλιομέτρων.
Μπάρμπαρα Μπους

Η Μπάρμπαρα Μπους (Barbara Bush 8 Ιουνίου 1925 - 17 Απριλίου 2018) ήταν η σύζυγος του Τζορτζ Μπους του Πρεσβύτερου, 41ου Προέδρου των Ηνωμένων Πολιτειών, και η Πρώτη Κυρία των Ηνωμένων Πολιτειών από το 1989 μέχρι το 1993. Υπηρέτησε ως η Δεύτερη Κυρία των Ηνωμένων Πολιτειών από το 1981 μέχρι το 1989. Ήταν η μητέρα του Τζορτζ Μπους του Νεότερου, 43ου Προέδρου των Ηνωμένων Πολιτειών, και του Τζεμπ Μπους, 43ου Κυβερνήτη της Φλόριντα.

Η Μπάρμπαρα Πιρς γεννήθηκε στο Μανχάτταν. Αποφοίτησε από το Ashley Hall School στο Τσάρλεστον της Βόρειας Καρολίνα. Συνάντησε τον Τζορτζ Χέρμπερτ Γουόκερ Μπους σε ηλικία 16 ετών και παντρεύτηκαν στην Νέα Υόρκη το 1945, ενώ βρισκόταν σε άδεια κατά την διάρκεια της αποστολής του ως αξιωματικός του ναυτικού κατά τον Β' Παγκόσμιο Πόλεμο. Είχαν αποκτήσει έξι παιδιά μαζί. Η οικογένεια Μπους σύντομα μετακόμισε στο Μίντλαντ του Τέξας, όπου ο Τζορτζ Μπους εισήχθη στην πολιτική ζωή.

Όταν η Μπάρμπαρα Μπους ήταν Πρώτη Κυρία των Ηνωμένων Πολιτειών, εργάστηκε για να προωθήσει την παγκόσμια παιδεία και ίδρυσε το Ίδρυμα Μπάρμπαρα Μπους.
Βιβία Σαβίνα

Η Βιβία Σαβίνα ("Vibia Sabina", 86 - 136-137) ήταν η σύζυγος του Αδριανού Αυτοκράτορα της Ρώμης.
Αρμέν Σαρκισιάν

Ο Αρμέν Σαρκισιάν ( 23 Ιουνίου 1952-) είναι Αρμένιος πολιτικός και Πρόεδρος της Αρμενίας από τον Απρίλιο του 2018. Διετέλεσε πρωθυπουργός της Αρμενίας από τις 4 Νοεμβρίου του 1996 έως 20 Μαρτίου 1997 και στο παρελθόν ο μακροβιότερος πρεσβευτής στο Λονδίνο από το 1998. Ανέλαβε την προεδρία στις 9 Απριλίου του 2018.
Hen Wlad Fy Nhadau

«Hen Wlad Fy Nhadau» ( (Χεν Ουλάντ Βι Νάνταϋ)) ονομάζεται ο εθνικός ύμνος της Ουαλίας. Ο τίτλος – παρμένος από τα πρώτα λόγια του τραγουδιού – σημαίνει «Παλιά Γη των Πατέρων Μου» στα Ουαλικά. Οι στίχοι γράφτηκαν από τον Έβαν Τζέιμς και η μελωδία συνετέθη από τον γιο του, τον Τζέιμς Τζέιμς, και οι δύο κάτοικοι της Ποντιπρίδ, Γκλαμόργκαν, τον Ιανουάριο του 1856. Το παλαιότερο γραπτό αντίτυπο επιβιώνει και είναι μέρος των συλλογών της Εθνικής Βιβλιοθήκης της Ουαλίας.
Πομπηία Πλωτίνα

Η Πομπηία Πλωτίνα ("Pompeia Plotina", 65-70 - 121-122) ήταν η σύζυγος του Τραϊανού, με τον οποίο παντρεύτηκε πολύ πριν από την άνοδό του στο Αυτοκρατορικό θρόνο και τον συνόδευσε όταν έκανε τη θριαμβευτική του είσοδο στη Ρώμη.

Η Αυτοκράτειρα πρόσθεσε στις αρετές του Τραϊανού τη σεμνότητα και την ευγένεια του πνεύματος, επειδή ήταν ευγενής, πνευματικός και καλοπροαίρετος.

Ζούσε μια τέλεια αρμονία και στενή φιλία με τη Ουλπία Μαρκιανή, την αδελφή του Αυτοκράτορα· και οι δύο έλαβαν τον τίτλο και τις τιμές της "Αυγούστας" από τη Γερουσία, γύρω στο 105 μ.Χ. Δεν είχε απογόνους, αλλά επηρέασε την απόφαση του Τραϊανού, λίγο πριν αυτός αποβιώσει, να υιοθετήσει ως κληρονόμο τον Αδριανό, για τον οποίο η Πλωτίνα αισθανόταν μία μεγάλη εκτίμηση.

Η Πλωτίνα, που είχε συνοδεύσει τον σύζυγό της στην τελευταία αποστολή του εναντίον των Πάρθων, επέστρεψε στη Ρώμη με τη χρυσή υδρία, που περιείχε την τέφρα του· τα Αυτοκρατορικά υπολείμματα τέθηκαν στη Στήλη του Τραϊανού. 

Απεβίωσε το 121 ή 122 από φυσικά αίτια. Στη συνέχεια ο Αυτοκράτορας Αδριανός, εκτός από την ανέγερση βασιλικής προς τιμήν της στο Νιμ, κανόνισε να λάβει τη θεία τιμητική διάκριση, γνωστή ως Πλωτίνα "Ντίβα" και να έχει δικούς της ιερείς.
Ωγκύστ Μπλανκί

Ο Λουί-Ωγκύστ Μπλανκί ("Louis-Auguste Blanqui", 8 Φεβρουαρίου 1805 - 1 Ιανουαρίου 1881), ο επονομαζόμενος και "φυλακισμένος", ήταν Γάλλος σοσιαλιστής επαναστάτης, που συχνά συνδέεται αδίκως με τους ουτοπικούς σοσιαλιστές. Στην ουσία υπερασπίζεται τις ίδιες ιδέες με το σοσιαλιστικό κίνημα του 19ου αιώνα. Ανήκει στους μη-μαρξιστές σοσιαλιστές. Ο ιστορικός Michel Winock τον θεωρεί σαν έναν από τους ιδρυτές της γαλλικής ακρο-αριστεράς, ο οποίος αντιτίθεται στις δημοκρατικές εκλογές, τις οποίες θεωρεί "αστικές", και διψά για την "πραγματική κοινωνική ισότητα".

Μετά το 1830 και ενώ ήταν ακόμα φοιτητής, ο Μπλανκί καταλήγει στο συμπέρασμα ότι η επαναστατική λαϊκή βούληση θα μπορέσει να εκφραστεί μόνο μέσω της βίας: "η στέρηση των πολιτικών δικαιωμάτων" που αφήνει τους ανθρώπους ανυπεράσπιστους   μπροστά στην " απεχθή κυριαρχία των προνομιούχων ", οδηγεί αναπόφευκτα στην ταξική πάλη.  Ως εκ τούτου, φυλακίστηκε για την επαναστατική του δράση για ένα μεγάλο μέρος της ζωής του, γεγονός που του έδωσε το παρωνύμιο " Ο Φυλακισμένος". Είναι ο θεμελιωτής του μπλανκισμού.

Το 1880 εκδίδει την εφημερίδα "Ούτε Θεός, ούτε αφέντης" η οποία έγινε σημείο αναφοράς για το κίνημα των αναρχικών.
Φαυστίνα η Πρεσβύτερη

Η Αννία Γαλερία Φαυστίνα η Πρεσβύτερη (λατιν.: "Annia Galeria Faustina Major", 16 Φεβρουαρίου 100 - Οκτώβριος ή Νοέμβριος 140) ήταν η σύζυγος του Αντωνίνου Πίου Αυτοκράτορα της Ρώμης. 

Ο Αυτοκράτορας Μάρκος Αυρήλιος ήταν ανιψιός της και αργότερα θετός γιος της, μαζί με τον Συναυτοκράτορα Λούκιο Βέρο.

Η Φαυστίνα απεβίωσε επί Αντωνίνου Πίου, αλλά στη συνέχεια τιμήθηκε ως diva (θεά), διαδραματίζοντας μετά θάνατον έναν εξέχοντα συμβολικό ρόλο κατά τη διάρκεια της βασιλείας του.
Αντόνι Παλαμέντες

Ο Αντόνι Παλαμέντες (ολλανδικά: Anthonie Palamedesz., 1601 - 1673) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε κυρίως με τη ρωπογραφία, τις νεκρές φύσεις και τις προσωπογραφίες.
Μάρβιν Πλάτενχαρντ

Ο Μάρβιν Πλάτενχαρντ ("Marvin Plattenhardt", 26 Ιανουαρίου 1992) είναι Γερμανός ποδοσφαιριστής που αγωνίζεται ως αριστερός μπακ στη Χέρτα Βερολίνου και στην Εθνική Γερμανίας.
Ταραχές του 2018 στην Αρμενία

class="infobox" width=312 style="font-size: 100%;"
style="background: #CEE3F7; text-align: center; color:black" colspan="2" | Ταραχές του 2018 στην Αρμενία
 colspan="3" style="text-align:center;"|300px| <br>Σκηνές από τις ταραχές
Ημερομηνία
Απρίλιος του 2018
Τοποθεσία
Αρμενία, Γερεβάν, Γκιουμρί, Βαναντζόρ, Αρμαβίρ
Αιτίες

* Ο ορισμός του Σερζ Σαρκισιάν στη θέση του πρωθυπουργού
* Διαφθορά
Στόχοι

* Αλλαγή της εξουσίας, απόσυρση του διορισμού του Σερζ Σαρκισιάν για το γραφείο του βουλευτή
* Άνθρωποι ενάντια στην αστυνομική βία
* Καλύτερο βιοτικό επίπεδο για τη νέα γενιά
Μέθοδοι

* Διαδηλώσεις
* Ταραχές
Έκβαση

* "άγνωστος"
}
Διάφορες πολιτικές και πολιτικές ομάδες υπό την ηγεσία του βουλευτή Νικολ Ψασινιάν (επικεφαλής του συμβαλλόμενου μέρους) διοργάνωσαν αντικυβερνητικές διαμαρτυρίες στην Αρμενία το 2018. Οι διαμαρτυρίες και οι πορείες είναι αντίθετες την τρίτη θητεία της θητείας του Σερζ Σαργκσιάν στη Δημοκρατία της Αρμενίας.

Στις 23 Απριλίου, ο Σαργκσιάν παραδέχτηκε, λέγοντας ότι "έκανα λάθος, ενώ ο Νικόλ Ψασινιάν είχε δίκιο" και παραιτήθηκε. Η εκδήλωση, αναφέρεται από ορισμένους ως μια ειρηνική επανάσταση παρόμοια με επαναστάσεις και σε άλλα μετασοβιετικά κράτη. Το βράδυ της 25ης Απριλίου ο εταίρος του Ρεπουμπλικανικού Κόμματος ΑΕΟ-Ντασνακτσουτιούν είχε αποσυρθεί από τη συμμαχία.

Μέχρι τις 28 Απριλίου, όλα τα κόμματα της αντιπολίτευσης στο κοινοβούλιο της Αρμενίας είχαν ανακοινώσει ότι θα υποστηρίξουν την υποψηφιότητα του Πασινιάν. Η ψηφοφορία στην Εθνοσυνέλευση για την 1η Μαΐου, όπου το θέμα ήταν η εκλογή του Πασινιάν ως πρωθυπουργού, θα έπρεπε να πάρει την υποστήριξη τουλάχιστον έξι μελών του Ρεπουμπλικανικού Κόμματος. Ο Πασινιάν ήταν ο μόνος υποψήφιος που προτάθηκε για την ψηφοφορία. Ωστόσο, το Ρεπουμπλικανικό Κόμμα ψήφισε ομόφωνα ενάντια του Πασινιάν – 102 Βουλευτές ήταν παρόντες, από τους οποίους οι 56 καταψήφισαν την υποψηφιότητά του και οι 45 την υπερψήφισαυ. Μία εβδομάδα αργότερα, στις 8 Μαΐου, η δεύτερη ψηφοφορία έλαβε χώρα. Ο Πασινιάν εξελέγη Πρωθυπουργός με 59 ψήφους.
Φαυστίνα η Νεότερη

Η Αννία Γαλερία Φαυστίνα η Νεότερη ("Faustina the Younger", Λατινικά: "Faustina Minor", 21 Σεπτεμβρίου 130 – 175) ήταν η κόρη του Aυτοκράτορα Αντωνίνου Πίου και η σύζυγος του Μάρκου Αυρήλιου, Αυτοκράτορα της Ρώμης. Έχαιρε μεγάλης εκτίμησης από τους στρατιώτες και τον σύζυγό της και της δόθηκαν θεϊκές τιμές μετά το θάνατό της.

Η Φαυστίνα έλαβε τον τίτλο Αυγούστας την 1η Δεκεμβρίου 147 μετά τη γέννηση του πρώτου παιδιού της, Αννίας Γαλερίας Αυρηλίας Φαυστίνας.
Stromae

Ο Paul Van Haver (12 Μαρτίου 1985), ευρέως γνωστός με το καλλιτεχνικό του όνομα Stromae, είναι Βέλγος μουσικός, ράπερ, τραγουδιστής και στιχουργός. Ο πατέρας του, Pierr Rutare, κατάγεται από την Ρουάντα και η μητέρα του, Miranda Marie Van Haver, από το Βέλγιο.Τα είδη μουσικής που "ακολουθεί" είναι χιπ χοπ και ηλεκτρική μουσική. Έλαβε ευρεία διεθνή αναγνώριση το 2009 με το τραγούδι "Alors on danse" (από το άλμπουμ "Cheese"), το οποίο έγινε νούμερο 1 σε πολλές ευρωπαϊκές χώρες. Το 2013, το δεύτερο άλμπουμ "Racine carrée" ήταν μια εμπορική επιτυχία, πουλώντας 2 εκατομμύρια αντίτυπα μόνο στην Γαλλία και σχεδόν 600,000 αντίτυπα στον υπόλοιπο κόσμο. Ο Stromae έχει καταφέρει να πουλήσει πάνω από 8.5 εκατομμύρια δίσκους παγκοσμίως ενώ τα τραγούδια του έχουν κατά κύριο λόγο γαλλικούς στίχους.
Σβέτι Μαρτίν να Μούρι

Το Σβέτι Μαρτίν να Μούρι (κροατικά: Sveti Martin na Muri, ) είναι χωριό και δήμος στην επαρχία Μετζιμούργιε της Κροατίας. Έχει 2.605 κατοίκους, οι περισσότεροι από τους οποίους είναι Κροάτες. Είναι το βορειότερο σημείο της Κροατίας.
Αλέξανδρος Στιούαρτ, κόμης του Μπάκαν

Ο Αλέξανδρος Στιούαρτ, κόμης του Μπάκαν ή Λύκος του Μπάντενοχ (1343 - 20 Ιουνίου 1405) και πρώτος κόμης του Μπάκαν (1382 - 1405) ήταν τέταρτος και μικρότερος γιος του Ροβέρτου Β΄ της Σκωτίας και της Ελισάβετ Μουρ. Ο Αλέξανδρος Στιούαρτ παντρεύτηκε την πλούσια χήρα Ευφημία Α΄, κόμισσα του Ρος με την οποία δεν είχε αποκτήσει παιδιά αλλά είχε μεγάλη οικογένεια με την ερωμένη του Μαρέιντ ίνγκιν Ίχαν. Ο Αλέξανδρος ήταν δικαστής στην Σκωτία και είχε τεράστιες εκτάσεις στα βόρεια αλλά έχασε το μεγαλύτερο μέρος τους. Το όνομα του μνημονεύεται στην καταστροφή του βασιλικού προαστίου του Έλγιν και του Καθεδρικού του ναού, το όνομα του συνδέθηκε με μεγάλες βιαιότητες αλλά δεν υπάρχουν πηγές για αυτό όσο ήταν ακόμα ζωντανός.
Πρόεδρος της Κούβας

Ο Πρόεδρος της Κούβας (), επίσημα ονομάζεται από το 1976 Πρόεδρος του Κρατικού Συμβουλίου  (), είναι ο επικεφαλής του Κρατικού Συμβουλίου της Κούβας. Το αξίωμα θεσμοθετήθηκε σύμφωνα με το Σύνταγμα του 1976.

Ο Πρόεδρος του Κρατικού Συμβουλίου είναι ταυτόχρονα και ο Πρόεδρος ( Πρωθυπουργός) του Συμβουλίου Υπουργών της Κούβας, ο επικεφαλής της κυβέρνησης. Σε περιπτώσεις απουσίας, ασθένειας ή θανάτου του Προέδρου του Κρατικού Συμβουλίου, ο Πρώτος Αντιπρόεδρος αναλαμβάνει τα καθήκοντα του Προέδρου.

Ο σημερινός Πρόεδρος είναι ο Μιγκέλ Ντίας-Κανέλ.
Σαντιό Μανέ

Ο Σαντιό Μανέ ("Sadio Mané", 10 Απριλίου 1992) είναι Σενεγαλεζος ποδοσφαιριστής που αγωνίζεται ως αριστερός πλάγιος μέσος για λογαριασμό της Λίβερπουλ και της Εθνική Σενεγάλης.
Γιαν Ίβαρσον

Ο Γιαν Ίβαρσον (1931) είναι Σουηδός μεταφραστής, με ειδίκευση στην οπτικοακουστική μετάφραση.
Λουκίλλα

Η Άννια Αυρηλία Γαλερία Λουκίλλα ή Λουκίλλα ("Lucilla", 7 Μαρτίου 148 ή 150 - 182) ήταν η κόρη του αυτοκράτορα Μάρκου Αυρήλιου και η σύζυγος του αυτοκράτορα Λούκιου Βέρου. Ο Κόμμοδος διέταξε την εκτέλεση της Λουκίλλας μετά από μια αποτυχημένη δολοφονία και την προσπάθεια πραξικοπήματος όταν ήταν περίπου 33 ετών.
Βένταντ Ιμπίσεβιτς

O Βένταντ Ιμπίσεβιτς ("Vedad Ibišević", 6 Αυγούστου 1984) είναι Βόσνιος ποδοσφαιριστής που αγωνίζεται ως επιθετικός στη Χέρτα Βερολίνου. Μέχρι το 2017 ήταν διεθνής με την Εθνική Βοσνίας και Ερζεγοβίνης.
Ελληνοταμίαι

Στην Αρχαία Αθήνα οι Ελληνοταμίαι ήταν αιρετοί (εκλεγόμενοι) άρχοντες, πιθανώς δέκα, που εκλέγονταν από τους γνήσιους Αθηναίους πολίτες της τάξεως των Πεντακοσιομεδίμνων στην αρχή του κάθε έτους, όπως συμπέρανε από επιγραφές ο Γερμανός κλασικιστής Άουγκουστ Μπεκ. Το έργο τους ήταν η είσπραξη του συμμαχικού φόρου που όρισε για πρώτη φορά ο Αριστείδης όταν ιδρύθηκε η Α΄ Αθηναϊκή Συμμαχία (477-476 π.Χ.). Στην αρχή οι σύμμαχοι κατέβαλλαν 460 τάλαντα, που στη συνέχεια αυξήθηκαν σε χίλια. Τα κατέθεταν στον ναό του Απόλλωνα στη Δήλο. Αργότερα, μετά από πρόταση των Σαμίων, τα χρήματα μεταφέρθηκαν στην Αθήνα, το 454 π.Χ.. Δεν πρέπει να υπάρχει αμφιβολία ότι οι Ελληνοταμίαι όχι μόνο εισέπρατταν, αλλά είχαν και την ευθύνη για τη φύλαξη αυτών των χρημάτων, τα οποία ο Ξενοφών αποκαλεί "τα Ελληνοταμία".

Οι Ελληνοταμίαι εισέπρατταν τις εισφορές κατά τη διάρκεια των Μεγάλων Διονυσίων και ανέγραφαν τα ποσά τους σε σανίδες. Το ένα εξηκοστό των χρημάτων το κατέθεταν στα ταμεία της θεάς Αθηνάς. Με την πάροδο των ετών, οι Αθηναίοι άρχισαν να χρησιμοποιούν για τις ανάγκες του αθηναϊκού κράτους τα χρήματα αυτά, που προορίζονταν για τους κοινούς συμμαχικούς σκοπούς, και αυτό δυσαρέστησε τους συμμάχους. Το αξίωμα ("αρχή") των Ελληνοταμιών καταργήθηκε μετά τη διάλυση της Α΄ Αθηναϊκής Συμμαχίας στο τέλος του Πελοποννησιακού Πολέμου (404 π.Χ.). Δεν επαναθεσπίσθηκε μετά την αποκατάσταση της δημοκρατίας στην Αθήνα, και αυτός είναι ένας λόγος που δεν υπάρχουν πολλές πληροφορίες σχετικώς με τα καθήκοντα των Ελληνοταμιών. Κατά τον Μπεκ, δεν αναλάμβαναν τα καθήκοντά τους με την αρχή του έτους, αλλά μετά τα Παναθήναια και την πρώτη "πρυτανεία". Τα χρήματα δίνονταν κυρίως σε Αθηναίους στρατηγούς που εξεστράτευαν σε κοινές αποστολές της Συμμαχίας, αλλά καθώς οι Αθηναίοι άρχισαν να θεωρούν τα χρήματα δικά τους, οι Ελληνοταμίαι υποχρεώθηκαν να τα δίνουν για "θεωρικά", για έργα στην Ακρόπολη, για μη συμμαχικά στρατιωτικά έξοδα, και αλλού.
Συμφωνική Ορχήστρα του Λονδίνου

Η Συμφωνική Ορχήστρα του Λονδίνου στο Μπάρμπικαν το 2011 με μαέστρο τον [[Μπέρναντ Χάιτινκ]]
Η Συμφωνική Ορχήστρα του Λονδίνου ("London Symphony Orchestra", "LSO"), που ιδρύθηκε το 1904, είναι η παλαιότερη από τις συμφωνικές ορχήστρες που έχουν έδρα το Λονδίνο. Δημιουργήθηκε από μία ομάδα μουσικών που εγκατέλειψαν την Ορχήστρα του Κουήνς Χωλ του Χένρυ Γουντ εξαιτίας ενός νέου κανονισμού που απαιτούσε από τους μουσικούς να παρέχουν αποκλειστικά τις υπηρεσίες τους στην ορχήστρα. Ωστόσο αργότερα και η LSO εισήγαγε παρόμοιο κανόνα για τα μέλη της. Εξ αρχής η Συμφωνική Ορχήστρα του Λονδίνου οργανώθηκε σε συνεταιριστικές βάσεις, με όλους τους μουσικούς της να μοιράζονται τα κέρδη στο τέλος της κάθε χρονιάς. Αυτή η πρακτική συνεχίσθηκε στα πρώτα σαράντα χρόνια της ορχήστρας.

Η Συμφωνική Ορχήστρα του Λονδίνου πέρασε περιόδους παρακμής κατά τις δεκαετίες του 1930 και του 1950, όταν θεωρείτο κατώτερη σε ποιότητα από νεότερες ορχήστρες στην πόλη, οι οποίες της πήραν μουσικούς και αναθέσεις. Αυτές ήταν η Συμφωνική Ορχήστρα του BBC και η Φιλαρμονική Ορχήστρα του Λονδίνου τη δεκαετία του 1930, και η Philharmonia Orchestra με τη Βασιλική Φιλαρμονική Ορχήστρα μεταπολεμικά. Η πρακτική της διανομής των κερδών εγκαταλείφθηκε μετά το 1945 ως απαραίτητη αλλαγή προκειμένου να δεχθεί δημόσια οικονομική ενίσχυση για πρώτη φορά. Κατά τη δεκαετία του 1950 οι υπεύθυνοι και τα μέλη της ορχήστρας συζητούσαν αν θα έπρεπε να επικεντρωθούν στην εκτέλεση μουσικής για κινηματογραφικές ταινίες, σε βάρος των συναυλιών κλασικής μουσικής, και πολλοί βασικοί μουσικοί της έφυγαν όταν η πλειοψηφία απέρριψε την ιδέα. Σταδιακά μέχρι το τέλος της δεκαετίας του 1960 η Συμφωνική Ορχήστρα του Λονδίνου είχε ανακτήσει την ηγετική της θέση στην πόλη, την οποία διατηρεί μέχρι σήμερα. Το 1966, προκειμένου να συνοδεύεται σε χορωδιακά έργα, η ορχήστρα ίδρυσε τη Χορωδία (London Symphony Chorus), αρχικώς με επαγγελματίες και ερασιτέχνες τραγουδιστές, και αργότερα μόνο με ερασιτέχνες.

Ως αυτοδιοικούμενο σώμα, η Ορχήστρα επιλέγει η ίδια τους διευθυντές ορχήστρας με τους οποίους συνεργάζεται. Σε κάποιες εποχές στην ιστορία της, κατάργησε τον μόνιμο μαέστρο («μουσικό διευθυντή») και λειτούργησε μόνο με προσκεκλημένους μαέστρους. Συνδέθηκε περισσότερο με τα ονόματα των μαέστρων Χανς Ρίχτερ, Έντουαρντ Έλγκαρ και Τόμας Μπίτσαμ (παλαιότερη περίοδος), καθώς και των Πιερ Μοντέ, Αντρέ Πρέβιν, Κλαούντιο Αμπάντο, Κόλιν Ντέιβις και Βαλέρι Γκέργκιεφ.

Από το 1982 η έδρα της Συμφωνικής Ορχήστρας του Λονδίνου είναι το Μπάρμπικαν Σέντερ στο Σίτι του Λονδίνου. Στον προγραμματισμό της περιλαμβάνονται μεγάλης κλίμακας φεστιβάλ προς τιμή συνθετών όπως οι Μπερλιόζ, Μάλερ και Λέοναρντ Μπερνστάιν. Η LSO ισχυρίζεται ότι είναι η πλέον ηχογραφημένη ορχήστρα του κόσμου: έχει κάνει ηχογραφήσεις γραμμοφώνου από το 1912 και έχει πάνω από 200 σάουνττρακ για κινηματογραφικές ταινίες, από τα οποία το γνωστότερο ίσως είναι αυτό για τη σειρά ταινιών "Star Wars".
Καρλόττα της Πρωσίας

Η Καρλόττα της Πρωσίας ("Charlotte von Preußen", 24 Ιουλίου 1860 - 1 Οκτωβρίου 1919) ήταν Δούκισσα της Σαξονίας-Μάινινγκεν ως σύζυγος του τελευταίου κυβερνήτη του δουκάτου, Βερνάρδου Γ΄. Ήταν το δεύτερο παιδί και η μεγαλύτερη κόρη του Φρειδερίκου της Πρωσίας. Μέσω της μητέρας της, Βικτωρίας, Βασιλικής Πριγκίπισσας, η Καρλόττα ήταν η μεγαλύτερη εγγονή της βασίλισσας του Ηνωμένου Βασιλείου, Βικτωρίας.
Εθνική Βιβλιοθήκη του Κοσσυφοπεδίου

Η Εθνική Βιβλιοθήκη του Κοσσυφοπεδίου (αλβανικά: "Biblioteka Kombëtare e Kosovës", σέρβικα: "Народна библиотека Косова") είναι η μεγαλύτερη βιβλιοθήκη στο Κοσσυφοπέδιο, η οποία ιδρύθηκε από το Κοινοβούλιο και βρίσκεται στην Πρίστινα.

Αποστολή της βιβλιοθήκης είναι να συλλέγει, να διαφυλάει, να προωθεί και να καταστά προσβάσιμες στο κοινό διάφορες εκδόσεις και την πνευματική κληρονομιά του Κοσσυφοπεδίου. Η βιβλιοθήκη διοργανώνει εκθέσεις και διατηρεί ένα αρχείο από εθνικές εφημερίδες. Παρέχει επίσης μια σειρά από άλλες υπηρεσίες. Είναι γνωστή για τη μοναδική ιστορία της και το ύφος του κτιρίου της, που σχεδιάστηκε από τον Κροάτη αρχιτέκτονα Αντρίγια Μουτνιάκοβιτς.
Μπερνάρντιτσα Γιούρετιτς

Η Μπερνάρντιτσα Γιούρετιτς (κροατικά: Bernardica Juretić, γεννήθηκε στις 18 Αυγούστου 1963) είναι πρώην Κροατική Καθολική καλόγρια και ψυχολόγος που υπηρέτησε ως Υπουργός Κοινωνικής Πολιτικής και Νεολαίας στο Υπουργικό Συμβούλιο του Τιχομίρ Ορέσκοβιτς από τις 22 Ιανουαρίου 2016 μέχρι τη διάλυσή του και τον διορισμό της νέας κυβέρνησης τον Σεπτέμβριο του 2016.
Βρουτία Κρισπίνα

Η Βρουτία Κρισπίνα ("Bruttia Crispina", 164 - 191) ήταν η σύζυγος του Κόμμοδου, αυτοκράτορα της Ρώμης.
Μπαρμπάς

O Μπαρμπάς ή εναλλακτικά, με άλλον τονισμό, Μπάρμπας ή και Χιονίστρα είναι βουνό της Αχαΐας και έχει υψόμετρο 1.613 μέτρα. Αποτελεί στην ουσία ανατολική απόληξη του Παναχαϊκού όρους.
Μαριάννα της Αυστρίας

Η Μαριάννα της Αυστρίας ("Marianna von Österreich", 23 Δεκεμβρίου 1634 - 16 Μαΐου 1696) από τον Οίκο των Αψβούργων ήταν κόρη του Αρχιδούκα της Αυστρίας και Βασιλιά της Ουγγαριας, Βοημίας & Γερμανίας και με τον γάμο της έγινε Βασίλισσα της της Ισπανίας.
Γιοχάννες Μάιτενς

Ο Γιοχάννες Μάιτενς (ολλανδικά: Johannes Mijtens, αναφερόμενος και ως Γιαν (Jan) και ως Μίρτενς, 1614 - 1670) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με πορτρέτα και ιστορικά θέματα.
Άρχιμπαλντ Ράις

Ο Ρούντολφ Άρχιμπαλντ Ράις (8 Ιουλίου 1875 - 7 Αυγούστου 1929) ήταν Γερμανός-Ελβετός εγκληματολόγος, ιατροδικαστής, καθηγητής και συγγραφέας.

Με την έλευση του Α΄ Παγκοσμίου Πολέμου, ο Ράις προσλήφθηκε από τη σερβική κυβέρνηση για να διερευνήσει τις φρικαλεότητες που διαπράχθηκαν από τις εισβαλλόμενες Κεντρικές Δυνάμεις κατά των Σέρβων. Εκείνος κατέληξε εκτενώς στην τεκμηρίωση των ευρημάτων του μέσα από δύο εκθέσεις, τις οποίες δημοσίευσε στον ευρωπαϊκό τύπο. Η πρώτη «Έκθεση σχετικά με τις θηριωδίες που διαπράχθηκαν από τον Αυστροουγγρικό Στρατό κατά την πρώτη εισβολή στη Σερβία» ολοκληρώθηκε το 1915 και δημοσιεύθηκε το 1916, εστιάζοντας στα εγκλήματα που διαπράχθηκαν από τους Αυστριακούς και τους Ούγγρους εναντίον των Σέρβων κατά την εισβολή και την κατοχή της Σερβίας τους πρώτους μήνες του Α Παγκοσμίου Πολέμου το 1914. Η δεύτερη έκθεση του Ράις επικεντρώθηκε στον δεύτερο γύρο της εισβολής και κατοχής της Σερβίας και των εγκλημάτων που διαπράχθηκαν εναντίον των Σέρβων, που άρχισε το 1915, αυτή τη φορά από τις συνδυασμένες δυνάμεις της Αυστροουγγαρίας, της Βουλγαρίας και της Γερμανίας. Αυτή η δεύτερη έκθεση, «Παραβίαση των κανόνων και των νόμων του πολέμου που διαπράχθηκαν από τους Αυστριακούς-Βούλγαρους-Γερμανούς: επιστολές ενός εγκληματολόγου στο Σερβικό Μακεδονικό Μέτωπο», δημοσιεύθηκε το 1919.

Όταν η Σερβία κυριεύτηκε το 1915, εντάχθηκε στο Σερβικό Στρατό, κατά την υποχώρηση του προς την Αλβανία, ενώ επέστρεψε με αυτόν όταν εκείνος απελευθέρωσε νικηφόρα Βελιγράδι τις τελευταίες ημέρες του πολέμου. Ήταν γνωστός ως ένας σπουδαίος φίλος της Σερβίας και του σερβικού λαού, και μετά από τον πόλεμο αποφάσισε να μείνει και να ζήσει στο Βασίλειο της Γιουγκοσλαβίας. Ήταν μέρος των απεσταλμένων της σερβικής κυβέρνησης στη διάσκεψη ειρήνης του Παρισιού, το 1919, όπου παρουσίασε προπαγανδιστικές καρτ-ποστάλ του αυστροουγγρικού στρατού, που έδειχναν θηριωδίες κατά του σερβικού λαού.

Μετά τον πόλεμο, ο Ράις συνέβαλε στην ίδρυση της πρώτης αστυνομικής ακαδημίας στη Σερβία, στην οποία έγινε καθηγητής πάνω στις εγκληματολογικές επιστήμες. Ήταν ένας από τους ιδρυτές του Ερυθρού Σταυρού της Σερβίας. Έγινε επίτιμος πολίτης του Κρούπανιε το 1926.

Μετά το θάνατό του, το σώμα του θάφτηκε στο νεκροταφείο του Τόπτσιντερ και, με δική του προηγούμενη αίτηση, η καρδιά του θάφτηκε στο λόφο Καϊμάκτσαλαν. Το μνημείο που περιείχε την καρδιά του αργότερα κατεδαφίστηκε από τους Βουλγάρους ως εκδίκηση στον Β΄ Παγκόσμιο Πόλεμο.
Μπάχοβο

Το Μπάχοβο (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Γκόραζντε, ο οποίος ευρίσκεται εντός του Καντονιού του Βοσνιακού Πόντρινιε, το οποίο ευρίσκεται εντός της Ομοσπονδίας Βοσνίας και ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε πληθυσμό χαμηλότερο ή ίσο των 10 κατοίκων.
Καντόνιο του Βοσνιακού Πόντρινιε

Το Καντόνιο του Βοσνιακού Πόντρινιε (Bosansko-podrinjski kanton Goražde)) είναι ένα από τα δέκα καντόνια της Ομοσπονδίας της Βοσνίας και Ερζεγοβίνης, οντότητας της Βοσνίας και Ερζεγοβίνης.
Άντζε

Το Άντζε (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Ζέπτσε, ο οποίος ευρίσκεται εντός του Καντονιού της Ζένιτσα-Ντόμποϊ, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Αμπντούλιτσι

Το Αμπντούλιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Μπράτουνατς, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Τζέιμς Στιούαρτ, 5ος Υψηλός Στιούαρτ της Σκωτίας

Ο Τζέιμς Στιούαρτ, 5ος Υψηλός Στιούαρτ της Σκωτίας (πέθανε στις 16 Ιουλίου 1309), 5ος κληρονομικός Υψηλός Στιούαρτ και Κηδεμόνας της Σκωτίας την περίοδο της Α΄ Μεσοβασιλείας ήταν γιος του Αλεξάντερ Στιούαρτ, 4ου Υψηλού Στιούαρτ της Αγγλίας. Η ημερομηνία που γεννήθηκε δεν είναι γνωστή μερικές αναξιόπιστες πηγές την τοποθετούν πριν το 1243 αλλά δεν έχουν γίνει αποδεκτές. Ο πατέρας του σχεδίαζε προσκύνημα στο Σαντιάγο ντε Κομποστέλα το 1252 που δεν είχε γεννηθεί ακόμα και το όνομα του ήταν σπάνιο στην Σκωτία τον 13ο αιώνα κάτι που οδηγεί στο συμπέρασμα ότι οι αδελφοί του Γουόλτερ και Άλαν ήταν μεγαλύτεροι από τον ίδιο. Ο γιος και διάδοχος του περιγράφεται γύρω στο 1314 "αγένειος νεαρός" κάτι που οδήγησε τον ποιητή Τζον Μπάρμπουρ (1320 - 1395) στο συμπέρασμα ότι ο Τζέιμς Στιούαρτ γεννήθηκε γύρω στο 1260.
Τζόρτζε Βάιφερτ

Ο Τζόρτζε Βάιφερτ (σερβικά: "Ђорђе Вајферт", γερμανικά: "Georg Weifert", 15 Ιουνίου 1850 - 12 Ιανουαρίου 1937) ήταν Σέρβος βιομήχανος γερμανικής καταγωγής, Διοικητής της Εθνικής Τράπεζας της Σερβίας (και αργότερα της Γιουγκοσλαβίας). Επιπλέον, θεωρείται ως ο ιδρυτής του σύγχρονου μεταλλευτικού τομέα στη Σερβία και ένας μεγάλος ευεργέτης.

Το 1890 ο Βάιφερτ διορίστηκε Διοικητής της Εθνικής Τράπεζας της Σερβίας. Υπηρέτησε υπό την ιδιότητα αυτή από το 1890 έως το 1902, και πάλι από το 1912 έως το 1914/1918. Κατά την περίοδο αυτή απέκτησε καλή φήμη διατηρώντας την αξία του σερβικού δηναρίου. Η πιο γνωστή διευθέτηση που έπραξε ως κυβερνήτης ήταν η μετατροπή της αυστροουγγρικής κορώνας στο νέο γιουγκοσλαβικό δηνάριο. Αυτό οδήγησε, επίσης, σε μεγάλη κριτική, καθώς το πρώην σερβικό δηνάριο ανταλλάχθηκε με αναλογία 1:1 με το νέο δηνάριο και το αυστριακό συνάλλαγμα με αναλογία 4:1. Αυτό οδήγησε σε σημαντικές απώλειες περιουσίας των Γιουγκοσλάβων που ζούσαν στην Αυστροουγγαρία.

Ο Τζόρτζε Βάιφερτ ήταν ένας σημαντικός προστάτης και υποστηρικτής ανθρωπιστικών και πολιτιστικών ιδρυμάτων. Δώρισε μια περίφημη συλλογή του αρχαίων νομισμάτων και την ιδιωτική βιβλιοθήκη του στο Πανεπιστήμιο του Βελιγραδίου. Στο Πάντσεβο, από όπου προέρχονταν οι γονείς του, Ιγνάτς και Άννα, άφησε στη Ρωμαιοκαθολική Εκκλησία ένα μικρό παρεκκλήσι, γνωστό ως «Άννα κρκβά» ("Εκκλησία της Άννας"), στη μνήμη της μητέρας του.

Ως μεγάλος ευεργέτης, άνοιξε ένα μεγάλο καθολικό νεκροταφείο στο Πάντσεβο, όπου εξακολουθούν να βρίσκονται τα απομεινάρια των μελών της οικογένειας Βάιφερτ. Δημιούργησε, επίσης, ένα ταμείο για την καθολική εκκλησία της Αγίας Άννας του Πάντσεβο και πολλούς άλλους δημόσιους και κοινωφελείς οργανισμούς.

Πέθανε στις 12 Ιανουαρίου 1937, στο 17:20μμ στη βίλα του στο Βελιγράδι. Η νεκρώσιμη ακολουθία του πραγματοποιήθηκε στην καθολική εκκλησία της Αγίας Άννας του Πάντσεβο στις 14 Ιανουαρίου, και ενταφιάστηκε στο καθολικό νεκροταφείο της πόλης. Ο κληρονόμος της επιχειρηματικής αυτοκρατορίας του ήταν ο ανιψιός του, Φέρντιναντ Γκράμπεργκ. Από το 2001, το πορτραίτο του απεικονίζεται στο σερβικό χαρτονόμισμα των 1.000 δηναρίων.
Μαρία Άννα του Παλατινάτου-Νόιμπουργκ

Η Μαρία Άννα του Παλατινάτου-Νόιμπουργκ ("Maria Anna von Pfalz-Neuburg", 28 Οκτωβρίου 1667 - 16 Ιουλίου 1740) ήταν η δεύτερη σύζυγος του βασιλιά Καρόλου Β΄ της Ισπανίας.
Λόρενς Χάργκρεϊβ

Ο Λόρενς Χάργκρεϊβ (MRAeS, μέλος της Βασιλικής Αεροναυτικής Εταιρείας) (, 29 Ιανουαρίου 18506 Ιουλίου 1915) ήταν Αυστραλός μηχανικός, εξερευνητής, αστρονόμος, εφευρέτης και πρωτοπόρος της αεροναυτικής.
Φως στο τούνελ

Φως στο τούνελ είναι ο τίτλος ελληνικής ενημερωτικής τηλεοπτικής εκπομπής έρευνας και αναζήτησης με παρουσιάστρια την Αγγελική Νικολούλη. Η εκπομπή επικεντρώνεται στην εξιχνίαση εγκλημάτων και την ανεύρεση αγνοουμένων και έχει λάβει πολλαπλά βραβεία και διακρίσεις από εθνικούς και διεθνείς φορείς.

Η εκπομπή προβάλλεται σε εβδομαδιαία βάση από τις 3 Οκτωβρίου 1995 μέχρι σήμερα και έχει αλλάξει τρεις φορές τηλεοπτικούς σταθμούς προβολής. Από το 2012 μέχρι σήμερα το «Φως στο τούνελ» προβάλλεται από τον τηλεοπτικό σταθμό Alpha TV.

Στις 9 Οκτωβρίου του 2020 έκανε πρεμιέρα για 26η συνεχόμενη σεζόν.
Βασκιρικό Κρατικό Πανεπιστήμιο

μικρογραφία|224x224εσ|Το κεντρικό κτήριο του πανεπιστημίου στην Ουφά.
Το Βασκιρικό Κρατικό Πανεπιστήμιο (ρωσικά: "Башкирский государственный университет") είναι ανώτατο εκπαιδευτικό ίδρυμα που εδρεύει στην Ουφά και αποτελεί το μεγαλύτερο πολιτιστικό και επιστημονικό κέντρο της ομοσπονδιακής Δημοκρατίας του Μπασκορτοστάν στη Ρωσία. Τωρινός πρύτανης είναι ο διδάκτορας Φυσικής και Μαθηματικών Νικολάι Μορόζκιν.
Μαρία Λουίζα της Σαβοΐας

Η Μαρία Λουίζα της Σαβοΐας ("Maria Luisa di Savoia", 17 Αυγούστου 1688 - 14 Φεβρουαρίου 1714) ήταν η πρώτη σύζυγος του βασιλιά Φιλίππου Ε΄ της Ισπανίας.
Αγκαρόβιτσι

Το Αγκαρόβιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ρογκάτιτσα, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Μπερτολέ Φλεμάλ

Ο Μπερτολέ Φλεμάλ (γαλλικά Bertholet Flémalle (Το όνομά του έχει αναγραφεί και ως Bertholet-Flémalle, εσφαλμένα, όπως αναγράφει ο Félix Victor Goethals, δείτε σχετ. υποσημείωση), Bertholet Flemael, Bertholot, Flemal και Flémal ), Λιέγη, 1614 - Λιέγη, 1675) ήταν Φλαμανδός ζωγράφος από τη γαλλόφωνη περιοχή της Φλάνδρας.
Αχμέτοβτσι

Το Αχμέτοβτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Νόβι Γκραντ, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Άγκινο Σέλο

Το Άγκινο Σέλο (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως της Μπάνια Λούκα, η οποία ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε 489 κατοίκους.
Άχμιτσι

Το Άχμιτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Βίτεζ, ο οποίος ευρίσκεται εντός του Καντονιού της Κεντρικής Βοσνίας, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Αλαντίνιτσι

Το Αλαντίνιτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Στόλατς, ο οποίος ευρίσκεται εντός του Καντονιού της Ερζεγοβίνης-Νέρετβα, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Εικόνες Google

"Να μην συγχέεται με το Google Photos."
Το [[λογότυπο]] του Google Images
Οι Εικόνες Google (Google Images) είναι μια υπηρεσία αναζήτησης που ανήκει στην Google και επιτρέπει στους χρήστες να πραγματοποιούν αναζήτηση στο Web για περιεχόμενο περιεχομένου. Εισήχθη το 2001 λόγω της ζήτησης για εικόνες από το πράσινο φόρεμα Versace της Jennifer Lopez που η κανονική αναζήτηση Google δεν μπόρεσε να χειριστεί. Το 2011, προστέθηκε σε αυτό και η λειτουργία αντίστροφης αναζήτησης εικόνων.

Κατά την αναζήτηση μιας εικόνας, εμφανίζεται μια μικρογραφία της κάθε αντίστοιχης εικόνας. Όταν ο χρήστης κάνει κλικ σε μια μικρογραφία, η εικόνα εμφανίζεται σε μεγαλύτερο μέγεθος και οι χρήστες μπορούν να επισκεφτούν τη σελίδα στην οποία χρησιμοποιείται η εικόνα.
Αλέκσιτσι

Το Αλέκσιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Λάκτασι, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Κλαούδιο Μπράβο

O Κλαούδιο Μπράβο ("Claudio Bravo", 13 Απριλίου 1983) είναι Χιλιανός ποδοσφαιριστής που αγωνίζεται ως τερματοφύλακας στη Ρεάλ Μπέτις και στην Εθνική Χιλής.
Αλιμπέγκοβτσι

Το Αλιμπέγκοβτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ούσορα, ο οποίος ευρίσκεται εντός του Καντονιού της Ζένιτσα-Ντόμποϊ, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.

Προ του Πολέμου της Βοσνίας, το χωριό αποτελούσε μέρος του Δήμου του Ντόμποϊ.
Κέβιν Τραπ

Ο Κέβιν Τραπ ("Kevin Trapp", 8 Ιουλίου 1990) είναι Γερμανός ποδοσφαιριστής που αγωνίζεται ως τερματοφύλακας στην Άιντραχτ Φραγκφούρτης, ως δανεικός από την Παρί Σεν Ζερμέν, και στην Εθνική Γερμανίας.
Αλιμπεγκόβιτσι

Το Αλιμπεγκόβιτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Μπούγκοϊνο, ο οποίος ευρίσκεται εντός του Καντονιού της Κεντρικής Βοσνίας, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Φλαβία Τιτιανή

Η Φλαβία Τιτιανή ("Flavia Titiana", ? - μετά το 193) ήταν η σύζυγος του Περτίνακα Αυτοκράτορα της Ρώμης.
Google Lens

Το [[λογότυπο]] του Google Lens
Το Google Lens είναι μια εφαρμογή που ανακοινώθηκε από την Google κατά τη διάρκεια του Google I/O 2017, με σκοπό την εμφάνιση σχετικών πληροφοριών μέσω οπτικής ανάλυσης. Η Google εγκαινίασε επίσημα το Google Lens στις 4 Οκτωβρίου, με προεπισκέψεις εφαρμογών προ-εγκατεστημένες στο Google Pixel 2. Τον Νοέμβριο του 2017, η λειτουργία άρχισε να κυκλοφορεί στο Google Assistant για Pixel και Pixel 2 τηλέφωνα. Μια προεπισκόπηση του φακού έχει επίσης εφαρμοστεί στην εφαρμογή Google Photos για τη λειτουργία Pixel phones.

Στις 5 Μαρτίου 2018 η Google κυκλοφόρησε επισήμως το Google Lens σε Google Photos σε τηλέφωνα χωρίς Pixel. Η υποστήριξη για φακούς στην έκδοση iOS του Google Photos πραγματοποιήθηκε στις 15 Μαρτίου 2018
Β΄ κατηγορία ποδοσφαίρου ανδρών Κύπρου 2018-19

Η Β΄ κατηγορία ποδοσφαίρου ανδρών Κύπρου 2018-19 ήταν η 64η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άχνας για 3η φορά στην ιστορία του.
Αλίσιτσι

Το Αλίσιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Πρίγιεντορ, η οποία ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε 214 κατοίκους.
Αμάιλιγιε

Το Αμάιλιγιε (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως της Μπιγιέλινα, η οποία ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Καταρίνα Ράις

Η Καταρίνα Ράις ("Katharina Reiß", 17 Απριλίου 1923 - 16 Απριλίου 2018) ήταν Γερμανίδα γλωσσολόγος και μεταφράστρια. Τα έργα της είναι μεγάλης σημασίας στο πεδίο των μεταφραστικών σπουδών. Θεωρείται ευρέως ως η ιδρύτρια της Θεωρίας του Σκοπού.
Αντρόβιτσι

Το Αντρόβιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Ζβόρνικ, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Αντζέλιγιε

Το Αντζέλιγιε (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Φότσα, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Αράπουσα

Η Αράπουσα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Μπόσανσκα Κρούπα, ο οποίος ευρίσκεται εντός του Καντονιού της Ούνα-Σάνα, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε κατοίκους.
Πρόεδρος της Γεωργίας

Ο Πρόεδρος της Γεωργίας (γεωργιανά: "საქართველოს პრეზიდენტი") είναι ο αρχηγός του κράτους και αρχηγός των ενόπλων δυνάμεων της Δημοκρατίας της Γεωργίας. Ο ρόλος του είναι εθιμοτυπικός, όπως και σε πολλές άλλες κοινοβουλευτικές δημοκρατίες, καθώς ο πρωθυπουργός είναι ο επικεφαλής της κυβέρνησης. Το αξίωμα του προέδρου δημιουργήθηκε από το Ανώτατο Συμβούλιο της Δημοκρατίας της Γεωργίας στις 14 Απριλίου 1991, πέντε ημέρες μετά την ανακήρυξη της ανεξαρτησίας της Γεωργίας από τη Σοβιετική Ένωση. Ο πρόεδρος έχει πενταετή θητεία. Σημερινή πρόεδρος της Γεωργίας είναι η Σαλομέ Ζουραμπισβίλι, η οποία είναι η πρώτη γυναίκα στο αξίωμα αυτό και ανέλαβε τα καθήκοντά της στις 16 Δεκεμβρίου 2018.